fi fi fi fi fi fi fi fi fi fi fi fi fi fi fi fi fi fi it en en fi en en en fi fi en fi fi fi fi en fi fi et fi fi nl fi en fi fi fi fi fi it fi fi fi fi fi fi fi en et fi fi fi fi fi fi fi fi fi en fi fi nl fi fi en fi fi fi fi fi fi fi fi fi fi fi fi fi fi fi en en en fi fi fi fi gl fi fi als fi tt eo fr fi fi fi pl fi sl fi fi fi sl fi fi fi oc nl fi fi fi fi en fi fi fi fi fi fi fi fi fi fi fi fi fi fi fi fi fi it en en fi en en en fi fi en fi fi fi fi en fi fi et fi fi nl fi en fi fi fi fi fi it fi fi fi fi fi fi fi en et fi fi fi fi fi fi fi fi fi en fi fi nl fi fi en
WU15 tytöt EGBL-osaturnauksessa Puolassa | Tapiolan Honka ry
Hongan WU15-joukkue pelasi menneenä viikonloppuna toisen EGBL U16 Divisioona 2 turnauksensa. Turnauksen pelipaikkana oli kaunis Sopotin rantakaupunki Gdanskin kupeessa ja laadukkaasti järjestetyssä turnauksessa tuli monta tasaista peliä, saldoksi kaksi voittoa ja kolme tappiota.
Avausottelussa vastaan asettui tuttu Daugavpils, joka oli voitettu niukasti Tsekin pääsiäisturnauksen pronssipelissä. Tämän ehkä alitajuisesti muistaen latvialaiset tulivat peliin hurjalla vauhdilla ja repivät heti kärkeen noin 10 pisteen kaulan. Alun jälkeen Honka sai juonesta kiinni, mutta aina kuin ero oli vähänkin kaventumassa latvialaisten U16-maajoukkuepelaaja Valerija Baranovska (31/8) otti 1vs1 suorituksilla joukkueen reppuselkään ja piti honkalaiset loitolla. Lopputulos 70-58 Daugavpilsille.
Avauspäivän toisessa pelissä oli vastassa ukrainalainen Odessa Litvak. Joukkue oli innokas alusta loppuun, mutta muihin turnauksen joukkueisiin verrattuna vielä koristaipaleensa alkupuolella. 16-2 alun jälkeen honkalaiset etenivät 56-33 voittoon.
Ennen kolmatta peliä valmennusjohto pääsi iloisena toteamaan, että turnausohjeiden sekaan pienellä printillä piilotettu ennakkotehtävä selvittää kenen puolalaisen NBA-pelaajan lempinimi on ’Polish Hammer’ eli ’puolalainen moukari’ (Oikea vastaus = Marcin Gortat), oli tehty tarkasti ja huolella. Olivatpa jotkut pelaajat hyödyntäneet tätä koriskulttuurinippelitietoa small talkissa vastassa olleiden vastustajajoukkueen vanhempien kanssa.
Turnauksen kolmas peli puolalaista kotijoukkuetta UKS Trefl Sopotia vastaan olikin turnauksen elämyksellisin peli. Kohtuullinen määrä puolalaisia vanhempia/faneja sai aikaan kovan älämölön katsomossa. Tähän kun vielä lisättiin päälle mitättömän oloisesta tilanteesta tapahtunut vastustajan valmentajan ulosajo ja mm. keskustelua siitä, että kuuluuko moppaajien rooliin työvälineiden heiluttelu ilmassa vapareiden aikana, oli kaikille selvää, että ottelun lopputulos kiinnostaa kovasti kaikkia paikalle tulleita. Hyvähenkinen vääntö päätyi lopulta honkalaisten 56-41 voittoon.
Laji nimeltä koripallo palautti kuitenkin honkalaiset pian taas maan pinnalle. Lauantai-illan peli slovakialaista MBK Stara Tura vastaan oli turnauksen vaikein. Tarkasti organisoitu vastustaja pelasi 2-3 paikkaa ja hyökkäyksessä piti pallosta hyvää huolta juoksuttaen honkalaisia pallottomasta skriinistä toiseen. Hyvän alun jälkeen (16-8 neljällä kolmosella) korinteko hyytyi totaalisesti ja slovakialaiset ottivat ansaitun 49-41 voiton.
Pelin jälkeen ottelua seurannut järjestävän seuran miesten edustusjoukkueen päävalmentaja ja Susijengin apuvalmentaja Jukka Toijala kävi ottelun jälkeen sanomassa tytöille pari kannustavaa sanaa muistuttaen, kuinka kehittävää pitkässä juoksussa on pelata erilaisia pelitapoja vastaan.
Jukka Toijala tapaamassa honkalaisjoukkuetta.
Viimeisessä pelissä tuli vastaan ruotsalainen Norrköping Dolphins. Joukkueen maajoukkuetasoisen 188-senttinen sentterin Moa Löfgrenin ympärillä oli useita taitavia takamiehiä. Neljän pinnan tappiosta ja huonoista heittoprosenteista huolimatta tässä ottelussa honkalaiset pelasivat parasta ja ominta peliään. Vaikean alun jälkeen kirivaiheen aggressiivinen puolustus pakotti ruotsalaiset lukuisiin menetyksiin. Neljää minuuttia ennen loppua honkalaiset olivat nousseet jo pinnan johtoon. Ruotsalaiset kuitenkin naulasivat kaksi kolkkia kellon käydessä loppuun ja viimeistelivät 5-0 turnaussaldonsa 50-46 voitolla.
Turnauksen All Starsin valittiin Hongan MVP:nä Pinja Vertio. Myös kapteeni Venla Ulander pelasi kokonaisvahvan turnauksen ja Noora Sipponen väläytteli kolmeen pisteen heittotaitojaan.
Joukkueen EGBL-kausi jatkuu helmi-maaliskuun vaihteessa Riikassa.
EGBL-turnauksiin osallistuva joukkue on kerännyt rahaa matkustamiseen talkootöillä. Tässä tytöt maskottihommissa Jumbossa.
Pagero mukana tukemassa honkalaisjunioreita kaudella 2018-19.
FI64 1112 3000 3222 78
päivittäin klo 9.00- 16:00.
+358 50 344 9608
+358 50 583 9953
+358 50 540 8061
Pojat U19 Green (2004-2005)
Pojat U17 Green (2006-2007)